Бердинский, Валерий Николаевич

**Валерий Бердинский** (Валерий Николаевич Бердинский) (, Марий АССР, Шернур кундем, Тумерсола ял) — марий серызе, прозаик, Марий Эл Республикын асулымо сферысе сулло пашаеҥже (2000), Россий Серызе-влак ушемын йыжъеҥже (2001).

## Илыш корныжо
Валерий Бердинский 1950 ий ага тылзын 5-ше кечынже Марий АССР Шернур кундем Тумерсола ялыште шочын.

Коклала кандаш ияш школым 1965 ийыште тунем пытарен. Кыдалаш шинчымашым Шернур школышто налын (1967 ийыште пытарен). 

Умбакыже Чебоксарысе кооперативный техникумышто тунемын, 1969 иыште тудым тунем пытарен.

Шернур райпошто кум ий товароведлан ыштымек, армий радамыш нальыч (1972).

Тиддеч вара Куйбышев оласе планово-экономический институтышто тунемын (1975–1977). 

1974 ий гыч таче марте Шернур районысо потребительский ушемыште пашам ышта, 1994 ий гыч тудын вуйлатышыже улеш.

Шкеж нерген Валерий Николаевич тыге ойла:

Ондак ойлымаш-влакым возгален.  «Кугарня», «Марий Эл» райгазетлаште печатлалтын. Икымше ойлымашыже «Шере муйын кочыжо» 1969-ше ийже «Призыв» райгазетеш печатлатын. 1987-ше ийыште Марий книга савыктыш «Мардеж шушка» ойлымаш сборникшым савыктен.  «Тый-мылам, мый - тылат» ромаже 1994 ийыште икыше гана «Ончыко» журналеш савыкталтын, варажым посна книга дене лектын. Валерий Бердинский шке йоратыме жаныржылан ойлымашым шотла. 

## Тӱҥ произведенийже-влак
* Мардеж шÿшка: ойлымаш-влак [Голос ветра: рассказы]. Йошкар-Ола, 1987. 192 с.
* Тый — мылам, мый — тылат: роман. 1-ше книга [Ты — мне, я — тебе]. Йошкар-Ола, 1994. 286 с.
* Салтак ден мурызо : ойлымаш // Ончыко. 2000. № 5. С. 158—159.
* Ови: ойлымаш-влак [Евдокия: рассказы]. Йошкар-Ола, 2001.80 с.
* Колча: ойлымаш-влак [Кольцо: рассказы]. Советск, 2004. 144 с.
* Кресава: ойлымаш-влак [Крестная: рассказы]. Йошкар-Ола, 2008. 128 с.
* Игем-шамыч: ойлымаш-влак [Милые мои : рассказы]. Йошкар-Ола, 2010. 432 с.

## Моло йылмылаш кусарыме произведенийже-влак
* Кольцо: рассказ / пер. на казах. М. Сыздыкова // Солнце над лесами. Алматы, 1989. С. 233-242.
* Repülés a mélybe [Полет в бездну: рассказ] / пер. на  венгер. Н. Каталин. Будапешт, 2006.
* Евдокия: рассказы / пер. на рус. Н. Бердинской, А. Спиридонова. Киров, 2008. 256 с. 
* Гость: рассказы. Сернур, 2009. 144 с.

## Илышыже да творчествыже нерген литератур
* Валерий Бердинский // Писатели Марий Эл: биобиблиогр. справочник. Йошкар-Ола: Мар. кн. изд-во, 2008. С. 101-102.
* Илибаева М. У саманыште у семын ыштыман // Марий Эл. 2005. 4 май.
* Кудрявцева Р.А. Генезис и динамика поэтики марийского рассказа в контексте литератур народов Поволжья: монография. Йошкар-Ола, 2011. С. 227-230, 233-234, 238-239, 242-243, 246-251, 257-258, 264-266.
* МБЭ. Йошкар-Ола, 2007. С.47-48.
* Писатели Республики Марий Эл: автобиобиблиогр. сб. Йошкар-Ола, 2000. С.11.
* Тимиркаев А. Илыш мурызо // Ончыко. 2000. №5. С.158.
* Фадеев И. Кумылат уло, лектышат ток // Марий Эл. 1995. 23 март.
* Яндулова Н. "Книгам возаш - мыйын хобби гай..." // Кугарня. 1994. 11 нояб.

## Чап
* «Российын потребительский кооперацийжым вияҥдымашлан» орден (2006)
*  «Паша ветеран» медаль (2010)
* Марий Эл Республикын асулымо сферысе сулло пашаеҥже (2000)
* Россий Серызе-влак ушемын Чапкагазше (2004)
* Марий Эл Республик Виктерын Чапкагазше 

## Кылвер-влак
* Бердинский, Валерий Николаевич.
* Бердинский Валерий Николаевич.
* Об авторе.

## Литератур
# Писатели Марий Эл: биобиблиографический справочник / сост.: А.Васинкин, В.Абукаев и др. — Йошкар-Ола: Марийское книжное издательство, 2008. — 752 с. С. 101-102.

Категорий:Марий серызе-влак